Jelaskan Kakalahan Japang dari Manyarahnya Japang dalam bahasa banjar

Pada tahun 1945, Japang parak dua tahun baruntun kalah tarus di Pasifik Barat Daya, kampanye militer Mariana, wan kampanye militer Filipina. Pas Juli 1944 imbah Saipan gugur, Jenderal Hideki Tōjō diangkat jadi pardana manteri ulih Jinderal Kuniaki Koiso nang manyambat Filipina sawagai tampat partampuran lain nang manantuakan. Imbah Filipina gugur, giliran Koiso nang diganti ulih Laksamana Kantarō Suzuki. Pas satangah tahun 1945 tajalani, Sakutu kawa marabuti Iwo Jima wan Okinawa. Imbah diambil Sakutu, Okinawa dijadiakan dairah basinggah gasan manyarbu ka pulau-pulau utama di Japang.  Imbah Jérman kalah, Uni Soviét bahinip-hinip ma'arahakan pasukan pulang ka dairah Irupa Timur Jauh, salain maandak ampat puluh divisi nang sudah baandak disana matan tahun 1941, sawagai panyaimbang kakuataan jutaan Tantara Kwantung.

Oprasi kapal-kapal salam Sakutu wan pahamburan ranjau di lapas pantai Japang hudah banyak mahancurkan sapalihan armada dagang Japang. Sawagai nagara nang baisi sadikit sumber daya alam, Japang bagantung banar lawan barang mantah nang dikirim matan Asia wan matan wilayah nang dikuasai buhannya di Hindia Walanda, apalagi minyak bumi. Hancurnya armada dagang Jepang, ditambahi lawan pangaboman strategis dairah industri di Japang hudah maruntuhakan ékonomi parang Japang. Produksi batu bara, wasi, wasi baja, karet, wan pasokan barang mantah nang lainnya adanya sadikit wara mun dibandingakan pas balum parang.

Sawagai akibat karugian nang dirasaakan, kekuatan Angkatan Laut Kakaisaran Japang sacara éféktif hudah kada kawa lagi baparang. Imbah sapalihan kajadian pangaboman sakutu di galangan kapal Japang di Kure, Prefektur Hiroshima, kapal-kapal perang Jepang nang tasisa tinggal anam kapal induk, ampat kapal panjalajah, wan sabuting kapal tampur. Tapi, samunyaan kapal ngitu kada baisi bahan bakar nang cukup. Biar masih ada 19 kapal parusak wan 38 kapal salam nang masih kawa digarakakan, manggarakakan buhannya tadi timbul jadi tabatas maraga kakurangan bahan bakar.